Pressupostos participatius d’Argentona

# Acta de la primera sessió de treball - Grup 3

# 17/05/2017 – de 10:00 a 12:00

## Assistents:

* Montse Brugal
* Paula Navarro
* Salvador Pascual
* Xavier Sargatal

# Presentació i metodologia de treball

A l’inici de la sessió vam fer un repàs de les fases del projecte per saber on ens situem: un cop passada la primera fase de recollida de propostes, va tenir a lloc la segona que va consistir en una valoració tècnica de totes les propostes. En aquesta valoració es van descartar aquelles que no complien alguns dels criteris següents: de legalitat, de viabilitat, de competències, de concreció, de sostenibilitat, d’exclusió social o bé de limitació de pressupost. **Ara ens trobem a la fase 3: Sessions de debat ciutadà.**



En aquest punt, comptem amb les següents propostes:

|  |  |
| --- | --- |
| Propostes | Número |
| A títol individual | 64 |
| De grups de discussió i Consells | 29 |
| Finalistes de l’any passat | 5 |
| Total | 98 |

Tenint en compte que cada grup de treball no pot treballar sobre les 98 propostes ens organitzarem de la següent manera:

|  |  |
| --- | --- |
| Sessió de Treball | Continguts  |
| Primera Sessió de Treball | Revisió de les propostes que han arribat a títol individual per àmbits + noves propostes o propostes rescatades pels integrants del grup de treball |
| Selecció de 7 propostes |
| Segona Sessió de Treball | Revisió de les propostes que han arribat pels Consells i grups de discussió i de les 7 seleccionades a la Primera Sessió de Treball |
| Selecció de 10 propostes |
| Taula de Pressupost Participatiu | Recepció de les propostes dels tres grups de treball |
| Selecció final de 10 propostes |

Així doncs, cada grup de treball aprofundirà amb uns àmbits concrets:

* **Grup 1**: Esports, Educació/formació, Serveis Socials i Joventut.
* **Grup 2**: Medi ambient, Cultura, festes i oci i Mobilitat.
* **Grup 3**: Espai públic i equipaments i Promoció econòmica.

# Revisió i priorització de propostes

En el Grup 3 es van destacar un conjunt de **6 propostes que van ser prioritzades.** A continuació exposem els debats que van generar i els vots que van obtenir.

|  |  |  |
| --- | --- | --- |
| Propostes  | Observacions | Vots |
| Programa de sensibilització, civisme i cura de l’entorn  | -Es posa de relleu la importància de conscienciar al ciutadà el que costa mantenir net els espais públics. -Es proposa com un programa dirigit a tota la ciutadania però subratllen de fer especial esment als joves. Proposta d’una “brigada juvenil” per netejar parets i carrers. Valoren que els joves estiguin a l’espai públic és normal, però que no ho és que l’embrutin i no tenir cura de l’entorn. |  |
| Arreglar la zona on estava l’antiga Creu | -Un cop van treure la creu, van posar ciment i així s’ha quedat. Consideren oportú arreglar-ho d’alguna manera i que així no quedi tan descuidat. |  |
| Local pel Cau i el Ball | -Valoren que el fet que la sol·licitud per un local pel Cau l’hagin demanat 27 persones és molta gent i que per això ja es mereix passar el primer filtre.-Tot i així, proposen que el local que es busqui sigui un espai compartit entre el Cau i el Ball.-En relació això, es considera que és més òptim remodelar la Velcro i poder utilitzar espais que el poble ja té. Tot i així, com a aquesta li cal un remodelació que està pensada a mig-llarg termini, mentrestant, consideren que necessiten un local per estar-hi. |  |
| Remodelació de la il·luminació de Nadal a la Plaça Nova | -Al lateral de la Plaça hi ha dos arbres, no cal posar-ne un de gran al mig de la Plaça. Però consideren que el sí que cal és guarnir bé els dos arbres ja existents.-De la mateixa manera, la llum de la Plaça està col·locada sense massa gràcia.  |  |
| Instal·lació d’un videowall led amb informació variada sobre el municipi | -Es valora positivament el fet que un videowall permet una actualització més ràpida de la informació.-Es planteja si això serviria per no gastar tants diners en cartells. -Valoren que situar els panells a l’entrada del poble seria el més adequat. |  |
| Tallers de Robòtica per a nens i nenes/nois i noies | -Es comenta que alguna escola ja fa aquesta extraescolar, però sovint aquestes no estan obertes a la resta de la població.-Tallers molt interessants i actuals que capten l’atenció i concentració dels infants i joves |  |

* En aquest cas, no va ser necessària la votació ja que les propostes seleccionades van ser 6, no es va arribar al màxim que estava estipulat de 7 propostes per grup. Aquestes 6 propostes són les que passaran a ser debatudes amb més profunditat a la segona sessió de treball.
* Altres observacions i/o suggeriments: el grup comenta de manera consensuada la perillositat dels passos de vianants situats a la Plaça Nova. Consideren que s’hauria de fer algun canvi com prohibir la circulació a les hores punta. Són un focus d’accidents. Valoren que les modificacions ja fetes, com elevar els passos de vianants, no han disminuït el risc.
* La següent trobada tindrà lloc al cap de quinze dies, el 21 de maig de 2017 en el mateix horari de 10:00 a 12:00.